Počujete to?
Nič.
Presne to, čo ako rečník na dnešnej konferencii
pre vás mám.
Nemám nič.
Nada.
Nula.
Ani f.
Ani ň.
Nič múdre. Nič inšpiratívne.
Nič, čo by som aspoň zďaleka skúmal.
Nemám vám vôbec čo povedať.
Svojím prejavom však budem budiť dojem, že áno.
To, čo hovorím, je geniálne.
A možno sa budete cítiť, akoby ste sa niečo naučili.
Teraz začnem s úvodom.
Budem gestikulovať rukami.
Toto budem robiť s pravou rukou. Toto budem robiť s ľavou rukou.
Napravím si okuliare.
A potom sa vás všetkých niečo spýtam.
Zdvihnite ruku tí, ktorých sa už niekto niekedy niečo spýtal.
(smiech)
Dobre, skvelé, vidím niekoľko rúk.
Znova, nič tu nemám.
Teraz na to nadviažem
a budem sa tváriť, že vám hovorím osobný príbeh.
Niečo na zmiernenie napätia.
Niečo, čím si vás získam.
Niečo trochu trápne.
A vy zo seba vydáte taký ten „ách“ zvuk.
Je to pravda. Skutočne sa to stalo.
(smiech)
A teraz sa dostanem k širšej pointe.
Vtiahnem vás.
Bude to intelektuálne.
Dostanem sa k tomuto mužovi.
To, čo ten muž urobil, bolo dôležité, o tom som si istý.
(smiech)
Ale ja netuším, kto to je.
Len som na Googli vyhľadal obrázok pre slovo „vedec“.
(smiech)
Ako vidíte, teraz chcem, aby to vyzeralo, že niečo dokazujem,
vymenúvam dôvody
a inšpirujem vás k zmene života, hoci v skutočnosti,
som to len ja...
a získavam...
čas...
Ak mi neveríte, pozrime sa na čísla.
Je to skutočná vec, ktorá sa práve deje.
Počet mojich prednášok je: jeden.
Zaujímavé fakty doposiaľ odovzdané v spomínanej prednáške,
to bude nula.
Moja výška v palcoch je 70,5. Všimnite si to 0,5.
2 x 6 sa rovná 12.
A zaujímavé je, že aj 6 x 2 sa rovná 12.
To je matematika.
Číslo 352 má tri cifry.
1, 2, 3, 4, 5 a potom takmer okamžite nasleduje 6, 7, 8, 9, 10.
Aby som doplnil viac vaty, spomeniem ešte ďalšie čísla,
napríklad 18.
237.
5 601.
2,6 milióna.
Štyri.
24. Ohromujúce!
(smiech)
To všetko sú skutočné čísla.
A teraz sa pozrime na nejaké grafy.
Keď sa pozriete na tento koláčový graf, uvidíte,
že väčšina prevyšuje menšinu.
Všetci to vidíte? Super, nie?
A pozrime sa na tento stĺpcový graf,
lebo ukazuje podobne nedôležité údaje.
Toto robím, lebo chcem, aby sa zdalo,
že som sa na toto pripravil.
Ak by ste ma pozerali na YouTube bez zvuku,
povedali by ste si: „Ten chalan vie, o čom rozpráva.“
Ale neviem.
Tápam, panikárim. Nemám nič.
Len to všetko úplne predstieram.
Ale viete čo?
Pozvali ma na TED.
A dopekla, ja to dotiahnem do konca.
(smiech)
Keď sa pozriete za mňa,
uvidíte slová spojené s vágnymi inšpiratívnymi fotkami z fotobanky.
Ukážem na ne,
akoby som využíval aj svoj, aj váš čas.
V skutočnosti však neviem, čo polovica z nich znamená.
Ako pokračujú, tak začnem hovoriť nezmysly.
Bla, bla, bla. Gaba gaba.
Moriak, ústa a ústa.
Čip, dip, môj pes Skip.
Poď a choď, Richard.
Šibi, ryby, mastné ryby.
Dal by som si ham ham.
Brad Pitt, Uma Thurman.
Mená, veci.
Slová, slová, ďalšie slová,
Vidíte? Znie to, akoby to mohlo dávať zmysel, nie?
Možno, možno...
sa približujem k nejakému uspokojujúcemu záveru.
Veď gestikulujem.
Kráčam, hovorím čoraz intenzívnejšie.
Dávam si dole okuliare, ktoré, mimochodom, nemajú sklá.
(smiech)
Mám ich, aby som vyzeral inteligentne,
hoci zrak mám dobrý.
Teraz trochu spomalím.
Zmením tón hlasu.
Aby sa zdalo, že sa blížim k dôležitej chvíli.
A čo ak sa blížim?
(smiech)
Úžasné, nie? Čo urobíme?
Život je kolotoč.
Ak si máte z mojej prednášky odniesť jednu vec,
tak si spomeňte na to, čo ste počuli na začiatku
a myslite na to, čo počujete teraz.
Lebo to bolo nič
a stále to je nič, premýšľajte o tom.
Alebo nie, to je v poriadku.
A teraz prestanem rozprávať.
Ďakujem.
(potlesk)